टाइम8, चिरां 28 : चिरां जिल्लानि 10थि दुवार दखरा दुलाराय बर’ फरायसा आफादनि बेंखनाव थानाय रुणिखाता दालाइसा दुलाराय बर फरायसा आफादनि गा 16थि नै बोसोरसालिया जथुम्माखौ दिनै सानसेनि मेहेरगोनां हाबाफारिजों रुणिखातानि हिरिम्बा हलआव खुंफुंनाय जायो। हाबाफारि बायदियै फुंबिलियाव आफादनि फिरफिला बिरहोनाय मुंख्लंफोरनो बिबारजों मान बावनाय आरो सानजौफुआव थान्दै जथुमजों लोगोसे गेवलां मेलबो खुंफुंनाय जायो।